### | | | | --- | --- | | | | | --- | | **Byråd** 30. april 2019 Sagsnr. 710-2017-32291 Dok.nr. 710-2019-87785 Sagsbehandler DPGSMI | | 69.                 Vedtagelse af Lokalplan nr. 384 - Nyt idrætsområde syd for [adresse] i [adresse] - Åbent

###

|  |  |
| --- | --- |
| Tidl. politisk behandling | BY, 27.11.18, pkt. 196 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til forslag
til ”Lokalplan nr. 384 - Nyt idrætsområde syd for [adresse] i [adresse] og tillæg
nr. 7 til Kommuneplan 2017-29” samt stillingtagen til, om der skal træffes
ekspropriationsbeslutning.

Formålet med lokalplanen er at give
mulighed for at anlægge et nyt idrætsanlæg til erstatning for det eksisterende
idrætsanlæg ved [adresse]. Med idrætsområdets placering videreføres den
markante grønne struktur i [adresse], og idrætsområdet anlægges i forlængelse af
den grønne kile.

Lokalplanen muliggør anlæg af fodboldbaner, herunder en
opvisningsbane og en kunstgræsbane, tennisbaner og andre typer af
idrætsfaciliteter samt opførelse af et klubhus og anlæg af interne veje, stier
og parkeringspladser. Lokalplanen giver endvidere mulighed for, at der anlægges
en stiunderføring under [adresse] mellem arealerne ved Præstemarkskolen og
idrætsanlægget.

Lokalplanen disponerer området, så
der kan anlægges flere fodboldbaner på sigt som følge af den forventede
befolkningsudvikling i [adresse] og heraf et voksende behov for idrætsfaciliteter.

For at fastholde og forstærke den
grønne kile som strukturerende element er der i kommuneplan 2017-29 udlagt et
rammeområde 5.OF.4 til offentlige formål mellem [adresse] og jernbanen.

Lokalplanområdet dækker et større
areal, end den udlagte ramme 5.OF.4, hvorfor kommuneplanrammen udvides mod syd
med tillæg nr. 7 til Kommuneplan 2017-29.

Planforslagene har været fremlagt i offentlig høring i
perioden 3. december 2018 til 28. januar 2019.

Der er indkommet 10 høringssvar. Høringssvarene er
beskrevet i vedhæftede bilag sammen med Teknik og Kulturs kommentarer og
indstilling. Den fulde ordlyd af høringssvarene er også vedhæftet.

**VURDERING**

Høringssvarene omhandler:

* Afskærmning mod vejstøj og naturbeskyttelseslovens
  absolutte forbud mod opstilling af reklamer og lignende i reklame- og
  propaganda øjemed i det åbne land.

* Bekymringer for mulig forurening af grundvandet som følge
  af etablering af en eventuel kunstgræsbane og placering af
  regnvandsbassiner.

* Positive tilkendegivelser om den synergi som placeringen
  af idrætsanlægget tæt på skole og institutioner forventes at give.

* Positive tilkendegivelser om at idrætsanlægget flyttes og
  en forventet forbedret trafiksikkerhed ved [adresse].

* Bekymringer for støj- og lysgener fra en eventuel
  kunstgræsbane og kunstgræsbanens placering.

* Tilfredshed med lokalplanforslaget og en opfordring til,
  at stiunderføringen under [adresse] etableres samtidig med
  idrætsanlægget.

* Konkrete ønsker til ændringer i lokalplanen i forhold til
  den boligejendom, der bevares i lokalplanforslaget.

* Synspunkter vedrørende rammeudlæg i Kommuneplan 13 om
  mulighederne for at etablere nærbanestation og boliger bør bevares.

* Forslag om alternativ placering af idrætsanlægget nord for
  LMO.

Flere af de bekymringer, der gives udtryk for i
høringssvarene vurderes at kunne løses i den konkrete udformning og
projektering af idrætsanlægget. Desuden vurderes en flytning af det nuværende
anlæg fra [adresse] at kunne løse nogle af de påpegede trafikale problemer
omkring [adresse].

De indkomne høringssvar har givet anledning til forslag til
ændringer i den endelige ”Lokalplan nr. 384 Nyt idrætsområde syd for [adresse]
i [adresse] og tillæg nr. 7 til Kommuneplan 2017-29”.

De foreslåede ændringer består i, at der i redegørelsens
afsnit om naturbeskyttelse tilføjes et afsnit om, at lokalplanområdet er
underlagt naturbeskyttelseslovens absolutte forbud mod opstilling af reklamer
og lignende i reklame- og propaganda

øjemed, og at Vejdirektoratet fører tilsyn med overholdelse
af forbuddet langs statsveje. Endvidere tilføjes et
bilag, der viser grundvandsforholdene i lokalplanområdet.

Desuden foreslås, at delområde V
(boligen) forbliver i landzone, så der fortsat kan være hobbybetonet dyrehold
på ejendommen.

**ØKONOMI**

Et foreløbigt overslag over den økonomi,
der er forbundet med udviklingen af det nye idrætsområde og -anlæg i [adresse],
viser, at det nye anlæg samlet set vil beløbe sig til ca. 30-40 mio. kr.,
afhængigt af anlæggets omfang. Det var denne vurdering, der lå til grund for
Byrådets beslutning i Budget 2018-21 om at igangsætte arbejdet med udviklingen
af området til et nyt offentligt idrætsanlæg.

I 2018 og 2019 planlægges der
gennemført forskellige tekniske undersøgelser, udredning af jord- og
miljøforhold, udarbejdelse af forslag til disponering af området,
lokalplanlægning samt iværksættelse af forskellige forberedende arbejder i
området, herunder håndtering af regnvand mv. Der er i Budget 2018-21 afsat
500.000 kr. i 2018 til formålet.

I budget 2019-22 er der i 2020 afsat
2 mio. kr. til det forberedende anlægsarbejde, indretning af området med
landskabsbearbejdning m.v. I 2021 og 2022 er der i hvert år afsat 15 mio. kr.
til arealerhvervelse og anlægsarbejde. Det foreløbige økonomioverslag, som
indgår i Budget 2019-2022, vil blive opdateret og revurderet op til
budgetlægningen for 2020-2023.

Da lokalplanen udlægger området til offentlige formål, kan
Favrskov Kommune ved endelig vedtagelse af lokalplanen være principielt
forpligtet til at overtage ejendomme inden for lokalplanområdet efter planlovens
§ 48.

Realisering af lokalplanen forudsætter, at Favrskov Kommune
erhverver de dele af lokalplanområdet, der er privat ejet. Den endelige
vedtagelse af lokalplanen giver ekspropriationshjemmel til formål i
overensstemmelse med lokalplanen. Det indstilles, at ekspropriationsproceduren
igangsættes, såfremt der ikke kan indgås frivillige aftaler om
arealerhvervelserne.

**INDDRAGELSE**

Planforslagene har i overensstemmelse med planloven været
fremlagt i offentlig høring i perioden 3. december 2018 til 28. januar 2019.

Desuden har der været en forudgående dialog med
interessenter fra idrætsforeningerne i [adresse].

**INDSTILLING**

Direktøren for Teknik og Kultur indstiller til Byrådet:

1.    At forslag til ”Lokalplan
nr. 384 Nyt idrætsområde syd for [adresse] i [adresse] og tillæg nr. 7 til
Kommuneplan 2017-29” vedtages endeligt med de foreslåede ændringer.

2.    At
ekspropriationsprocedure igangsættes med henblik på erhvervelse af de
lokalplanlagte matr.nr. 97, 1b og 1c alle
beliggende [adresse], [adresse], såfremt der ikke kan opnås frivillige aftaler.

**BESLUTNING**

***Planudvalget, 2. april 2019:***

Fraværende:Ingen

Indstilles godkendt.

***Økonomiudvalget, 23. april 2019:***

Fraværende:Ingen

Indstilles godkendt med følgende tilføjelse til Teknik og
Kulturs vurdering og indstilling i tilknytning til punkt 3 i Vejdirektoratets
høringssvar:  Bandereklamer og øvrig reklamering på idrætsanlæg er undtaget fra
reglerne i Bekendtgørelse om opsætning af skilte og andre indretninger i
reklame- og propagandaøjemed i det åbne land| (BEK nr. 817 af 20. juni 2018).|

**Bilag**

|  |  |
| --- | --- |
| Forslag til LP 384 i offentlig høring | 710-2018-434370 |
| Vurdering af indkomne høringssvar vedr. "Forslag til lokalplan nr. 384 Nyt idrætsområde syd for [adresse] i [adresse]" | 710-2019-7475 |
| Samlede høringssvar | 710-2019-53685 |